Oficiālais Vēstnesis L 253 , 29/09/1994 Lpp. 0029 - 0031

Speciālizdevums somu valodā: Nodaļa 15 Sējums 13 Lpp. 0215

Speciālizdevums zviedru valodā: Nodaļa 15 Sējums 13 Lpp. 0215



Komisijas lēmums (1994. gada 20. septembris) par to uzdevumu saraksta un sadalījuma izveidošanu, kurus veic, dalībvalstīm sadarbojoties pārtikas jautājumu zinātniskā izpētē (94/652/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Direktīvu 93/5/EK (1993. gada 25. februāris) par atbalstu Komisijai un dalībvalstu sadarbību pārtikas jautājumu zinātniskā izpētē [1], un īpaši tās 3. pantu, tā kā Direktīva 93/5/EEK nosaka, ka dalībvalstis palīdz Komisijai un ar to sadarbojas ar pārtiku saistītu jautājumu zinātniskā izpētē; tā kā Komisijas Lēmums 94/458/EK [2] nosaka administratīvās pārvaldības noteikumus sadarbībai tādu jautājumu zinātniskā izpētē, kas saistīti ar pārtiku; tā kā Direktīvas 93/5/EEK 3. pants nosaka, ka vismaz katrus sešus mēnešus jāizveido un jāatjaunina to uzdevumu saraksts, kas veicami saskaņā ar zinātnisko sadarbību un saistītajām prioritātēm, un ka šie uzdevumi jāsadala starp dalībvalstīm; tā kā uzdevumu saraksts jāizveido un jāatjaunina, ņemot vērā iedzīvotāju veselības aizsardzības vajadzības Kopienā un Kopienas tiesību aktu prasības pārtikas produktu nozarē; tā kā uzdevumi jāsadala, ņemot vērā zinātnisko kompetenci un resursus, kas pieejami dalībvalstīs, un jo īpaši iestādēs, kas piedalīsies zinātniskajā sadarbībā; tā kā šajā lēmumā noteiktie pasākumi ir saskaņā ar Pastāvīgās pārtikas komitejas atzinumu, IR PIEŅĒMUSI ŠO LĒMUMU. 1. pants To uzdevumu saraksts, kas veicami, dalībvalstīm sadarbojoties ar pārtiku saistītu jautājumu zinātniskā izpētē, un šo uzdevumu sadalījums noteikts šī lēmuma pielikumā. 2. pants Katra iestāde vai struktūra, ko dalībvalstis norīkojušas saskaņā ar Direktīvas 93/5/EEK 3. pantu, nekavējoties informē Komisiju par tā institūta vai institūtu nosaukumu, kas veiks pielikumā minētos uzdevumus, kas tam iedalīti. Tā nekavējoties informē Komisiju par jebkādām izmaiņām. 3. pants Ne vēlāk kā līdz 1995. gada 1. janvārim un pēc tam katrus sešus mēnešus katra iestāde vai struktūra, ko dalībvalstis norīkojušas saskaņā ar Direktīvas 93/5/EEK 2. pantu, iesniedz Komisijai darba pārskatu par tai iedalīto uzdevumu izpildi. 4. pants Šis lēmums ir adresēts dalībvalstīm. Briselē, 1994. gada 20. septembrī Komisijas vārdā — Komisijas loceklis Martin Bangemann [1] OV L 52, 4.3.1993., 18. lpp. [2] OV L 189, 23.7.1994., 84. lpp. -------------------------------------------------- PIELIKUMS Uzdevumu saraksts, kas dalībvalstīm veicami, sadarbojoties ar pārtikas jautājumu zinātniskā izpētē Uzdevuma veids un apjoms | Dalībvalstis, kam uzdevums iedalīts | Izpildes termiņš | 1.Aromatizējošas vielas | | | 1.1.Aromatizējošas vielas ar noteiktu ķīmisku sastāvu | Dānija (koordinatore) | 1997. gada 30. jūnijs | Sagatavot ziņojumus par aromatizējošu vielu ar noteiktu ķīmisku sastāvu nekaitīguma novērtējumu | Vācija, Spānija, Francija, Itālija, Nīderlande, Apvienotā Karaliste | | Izveidot un uzturēt parastu un elektronisku attiecīgo vielu toksikoloģisko un iedarbības datu arhīvu | | | 2.Mikrobioloģija | | | 2.1.Mikrobioloģiskie kritēriji | Francija (koordinatore) | 1995. gada 30. septembris | Zinātniskās un metodoloģiskās informācijas apkopošana nolūkā novērtēt atsevišķu pārtikas produktu mikrobioloģiskos riskus | Beļģija, Dānija, Vācija, Grieķija, Spānija, Īrija, Itālija, Nīderlande, Portugāle, Apvienotā Karaliste | | 2.2.Pētījumi saistībā ar temperatūras kontroli | Apvienotā Karaliste (koordinatore) | 1995. gada 30. jūnijs | Pētījumi par patogēno mikroorganismu uzvedību laika gaitā un pie dažādām temperatūrām tādos pārtikas produktos, kas varētu sekmēt šādu organismu augšanu | Dānija, Vācija, Grieķija, Spānija, Francija, Īrija, Nīderlande | | 3.Piesārņotāji | | | 3.1.Vispārīgi jautājumi | Itālija, Apvienotā Karaliste (vispārējās koordinatores) | 1997. gada 30. jūnijs | 3.1.1.Neparedzēti un steidzami jautājumi | Beļģija, Dānija, Vācija, Grieķija, Spānija, Francija, Īrija, Luksemburga, Nīderlande, Portugāle | | Koordinēt to datu vākšanu dalībvalstīs, kas nepieciešami Pārtikas zinātniskajai komitejai riska novērtēšanai, lai reaģētu uz neparedzētiem un steidzamiem jautājumiem par pārtikas piesārņotājiem | | | 3.2.Īpaši jautājumi | | | Sagatavot ziņojumus Pārtikas zinātniskajai komitejai, lai veiktu īpašu piesārņotāju riska novērtēšanu, īpaši saistībā ar uztura risku katrā dalībvalstī | | | 3.2.1.Aflatoksīni | Apvienotā Karaliste (koordinatore) Beļģija, Dānija, Vācija, Spānija, Francija, Īrija, Itālija, Nīderlande, Portugāle | 1995. gada 31. decembris | 3.2.2.Ohratoksīns A | Dānija (koordinatore) Beļģija, Vācija, Spānija, Francija, Īrija, Itālija, Nīderlande, Apvienotā Karaliste | 1995. gada 31. decembris | 3.2.3.Nitrāts | Spānija (koordinatore) Beļģija, Dānija, Vācija, Francija, Īrija, Itālija, Nīderlande, Portugāle, Apvienotā Karaliste | 1995. gada 31. jūlijs | 3.2.4.Kadmijs | Itālija (koordinatore) Beļģija, Dānija, Vācija, Grieķija, Spānija, Francija, Īrija, Nīderlande, Apvienotā Karaliste | 1995. gada 31. jūlijs | 4.Uzņemšanas un iedarbības novērtēšana | | | 4.1.Pārtikas patēriņa datu bāzu pētījumi Eiropas Savienībā | Īrija (koordinatore) | 1996. gada 31. jūlijs | Zināšanu uzlabošana par pārtikas patēriņu, lai aizsargātu iedzīvotāju veselību, izmantojot datu apmaiņu un datu bāzu pārvaldītāju sadarbību | Beļģija, Dānija, Spānija, Francija, Īrija, Nīderlande, Apvienotā Karaliste | | --------------------------------------------------